 Farxaan Yuusuf Bulxan waa Aabbe ilmo xanuunsan afar bilood ku haysta qeybta carruurta ee ay gacanta ku haysay MSF, wuxuuna Ergo u sheegay inuu ka yimid degmada Wardheer oo ka tirsan Itoobiya, wuxuuna walaac ka muujiyay xaaladaha caafimaad ee ay la kulmi karaan, ilmuhu afar bilood buu xanuunsan yahay, waxaa laga helay maanajaajis xanuunka loo yaqaan, waanu garan weynay markii hore xanuunkiisa halkaanaan keennay, waxaan helnay daaweyn iyo baaritaan, MSF baa joogtay haddana wey baxda, waxaana maamulka Puntland ka codsanynaa in dadka la samata bixiyo oo aan cidla lagu sii dayn. 